шеги за Грузинци
Грузинско празненство. Домакинът обявил тържествено:
- А сега - Гиви да произнесе тост!
Оня станал и казал само:
- Да пием!
Всички - само това и чакали!
След известно време, домакинът съобщил:
- А сега - Гиви да произнесе тост!
Въпросният мъж този път дори не се изправил напълно. Само се надигнал донякъде и рекъл:
- Да пием!
Всички - с нетърпение надигнали чашите!
След има-няма десет минути, домакинът се обадил:
- А сега, Серго да произнесе тост!
Серго се изправил без да бърза. А после започнал бавно и тържествено:
- Нека пием за искреното приятелство. И то не бъде само на думи, но и на дела. Да вдигнем чаши също така за нашата прекрасна природа, която не бихме заменили дори срещу най-големите богатства на този свят! И не на последно място - да си спомним за красивите жени, чиито ласки ни карат да...
Всички го прекъснали в един глас:
- Сядай! А сега - Гиви да произнесе тост!